钦定古今图书集成/明伦汇编/人事典/第021卷 > 《图书编》 > 《脾胃包络》
## 钦定古今图书集成/明伦汇编/人事典/第021卷 > 《图书编》 > 《脾胃包络》

黄帝云：脾之藏，其府胃也。脾与胃膈相连，而脾处胃
之上。又云：胃之大络，名曰虚里，贯膜络肺，出于左乳
之下，其动应衣，宗气也。故胃为之市，水谷所归，五味
所入，如市之杂也。《大素》云：胃者，太仓也。胃之五窍，闾
里门户也。〈咽胃大肠小肠膀胱为五窍〉脾之有大络，其系自膈下
正中，微左胁于胃之上，与胃包络相附矣。其胃之包
在脾之上，与胃相并，结络周回，漫脂遍布。上下有二
系，上者贯膈入肺中，与肺系相并，而在肺系之后，其
上即咽门也。咽下，胃脘也，胃脘下即胃上口也，其处
谓之贲门者也。水谷自此而入胃，以胃出谷气，传之
于肺，肺在膈上，因曰贲门。其门膈膜相贴之间。亦漫
脂相包也。若胃中水谷腐熟。则自幽门而传入于小
肠。故言“太仓之下口为幽门。”其门幽隐。因名曰幽门。